Foreningen Norden

Foreningen Norden Norge er en ideell og partipolitisk uavhengig medlemsorganisasjon som har til formål å styrke og utvikle et folkelig nordisk samarbeid. Foreningen samarbeider med tilsvarende foreninger i de øvrige nordiske land og selvstyrende områder. Formen for Norden-foreningenes samarbeid er fastlagt i vedtektene for Foreningene Nordens Forbund.http://www.norden.no/om-foreningen/vedtekter  Dette gjøres ved aktiviteter, opplysningskampanjer og ved å skape nettverk mellom folk og land. Foreningen og søsterforeningene i Danmark (inklusive Sydslesvig), Finland, Færøyene, Island, Sverige og Åland samarbeider i FNF – Foreningene Nordens Forbund.
Bakgrunn 
Ideen om skandinavisk og nordisk integrasjon er svært gammel. Den nordiske integrasjonsprosessen har pågått siden de første nordiske statsdannelser begynte på 700-tallet, og kulminerte med Dronning Margrethe og Kalmarunionen (1397–1523) da hele Norden ble samlet til et rike. Selv om forholdet mellom statene i Norden til tider har vært preget av indre splid og uenighet, har den særegne nordiske identiteten bestått. Likt språk, kultur og institusjoner har frem til i dag utgjort grunnvollene i denne identiteten, og det har vært flere forsøk på å gi den et politisk rammeverk.

Den skandinaviske studentbevegelsen som blomstret i nasjonalismens gullalder på midten av 1800-tallet er et tidlig eksempel på en «folkelig» oppslutning rundt denne identiteten. Politisk støtte for skandinavismen minket etter den dansk-tyske krig av 1864, der den svenske og norske regjeringen hadde lovet, men ikke innfridde militær assistanse på tross av både folkelig solidaritet og uttalt kongelig støtte fra Karl IV. Den folkelige skandinavismen hadde imidlertid fortsatt oppslutning, og en rekke skandinaviske foreninger opprettholdt og utvidet kontakten. Et eksempel på dette er de nordiske språkmøtene der språkene på lang vei ble oppdatert og harmonisert.

Forholdene mellom de skandinaviske landene ble gradvis forbedret frem mot århundreskiftet, og den skandinaviske myntunionen (1873–1924) og den fredelige unionsoppløsningen mellom Norge og Sverige i 1905 demonstrerte både politisk vilje og folkelig ønske om gode forhold mellom landene. Første verdenskrig (1914–1918) styrket behovet og støtten for det nordiske samarbeidet; selv om de nordiske landene hadde forholdt seg nøytrale under krigen, hadde de økonomiske kostnadene vært store. Ønsket om å bevare den felles nøytralitetspolitikken førte til en rekke samarbeid på praktiske områder innen industri og handel for å utveksle erfaringer og varer som var utilgjengelige under krigen.Hemstad, Ruth, Fra Indian Summer til nordisk vinter, 2008, Akademisk Publisering, Oslo.

Stiftelsen og Foreningen Nordens virke 
Foreningene Norden ble grunnlagt i 1919 for å styrke ikke bare de økonomiske bånd, men for å fremme felles nordisk kultur, samfunn og historieforståelse. Selv om opprettelsen av organisasjonen møtte motstand fra en rekke store personligheter i Norge (hvorav den mest kjente og uttalte var justis- og sosialminister Johan Castberg) som mente at Norges suverenitet ville undergraves av «skandinaviske eventyr», ble Foreningen Norden Norge stiftet den 2. april 1919. På det norske stiftelsesoppropet hadde flere store personligheter skrevet under, blant annet Fridtjof Nansen, Johan Ludwig Mowinckel, Gustav Vigeland, Arne Garborg og Edvard Munch.Foreningen Norden Norges stiftelsesoprop, 1919, Kristiania.

Foreningen har siden grunnleggelsen formidlet kjennskap til nordisk kultur, språk og samfunn, men har også vært en pådriver for fredelige forhold mellom de nordiske land, og har vært involvert i politiske saker som Svalbard-spørsmålet i 1919-1920, Grønlandssaken mellom Norge og Danmark i 1933 (samme år som Foreningen Norden Danmark ble innstilt til Nobels fredspris for første gang), Finlandshjelpen under vinterkrigen 1939-1940 og i diskusjonen rundt felles nordisk arbeidsmarked og NORDØK i etterkrigstiden. Organisasjonen samarbeider ofte med de nordiske regjeringene, Nordisk råd og Nordisk ministerråd, samt med ikke-statlige organisasjoner og det private næringsliv.

Noen eksempler på organisasjonens nåværende virke inkluderer:
Formilding av sommerjobber, boliger og kulturaktiviteter til nordisk ungdom gjennom «Nordjobb»-programmet, organisering av seminarer og debatter rundt i landet for å spre kunnskap og interesse om Norden og nordiske tema, omfattende skolerettet virksomhet, blant annet gjennom nordiske forfatterbesøk, skoleturer og elevutbytte. Et annet profilert arrangement er den årlige utgivelsen av Nordens språkpris (etablert 2010), som gis til «en person, institusjon, myndighet, organisasjon, bedrift eller ildsjel som på en innovativ og god måte bidrar til å styrke den nordiske språkforståelsen».

 Organisasjonens generalsekretærer 
 Espen Stedje 2010-
Per Ritzler 2005-2010
 Berit Griebenow 2001-2005
 Eva J. Vaagland 1997-2001
 Harald Løvaas 1987-1997
 Gerhard Arnesen 1964-1987
 Henry Bache 1925-1964
Kristian Schjelderup 1923-1925
 Charles Kent 1919-1923Hansen, Svein Olav, Drømmen om Norden, 1994, Gyldendals Forlag, Oslo

Foreningens styreledere 
 Tone W. Trøen 2020-
 Rune Mørck Wergeland 2016-2020
 Olemic Thommessen 2010-2016  
 Tove Veierød 2005-2010 
 Grete Øverlier 1999-2005
 Bjarne Mørk-Eidem 1991-1999 
 Reidar Østgård 1987-1991 
 Helge Seip 1981-1987 
 Reidar Carlsen 1969-1981 
 Harald Throne-Holst 1964-1969 
 Henrik Groth 1959-1964 
 Nils Langhelle 1956-1959 
 Henning Bødtker 1950-1956 
 Harald Grieg 1939-1950 
 Jens Michael Lund 1926-1939 
 Edvard Hagerup Bull 1919-1926

 Leder av kontrollutvalget 

Greta Kristi Herje 2024 -
Svein Olav Hansen 2018 - 2024
Grethe Fossli 2012 - 2018
Bjarne Mørk-Eidem 2008 - 2012

 Leder av rådet / representantskapet 

Marit Kalland 2002 - 2008
Erik Evang 1999 - 2002
Hans Lindemann 1991 - 1999
Leif Mæhle 1983 - 1991
Albert Nordengen 1977 - 1983
Henrik Groth 1967 -1977
Nils Langhelle 1962 - 1967
Harald Grieg 1958 -1962
Oscar Torp 1946 - 1958
Johan Ludwig Mowinckel 1919 - 1943

 Stiftelsesoppropets signaturer 
+NavnFødtVerv1869Bibliotekar og museumsdirektør1850Formann i Det Norske Totalavholdsselskap og politiker1870Formann i Norsk Undervisningsforbund1850Ordfører og Stortingsrepresentant1871Formann i kgl. Norsk seilforening1877Musiker1865Skuespiller og Teatersjef1860Generaldirektør1862Fysiker, meteorolog og professor1868Børskommissær1894Formann i Norges Landbrukshøgskoles elevforening1842Politiker og banksjef1850Politiker1856Offiser, jurist og offentlig tjenestemannDirektør for Det Norske Veritas1851Geolog og universitetsrektor1864Stortingspresident1855Stortingsrepresentant1851Biskop1873Teatersjef1862Politiker, journalist og redaktør1855Biskop1867Skuespiller1868Skuespiller1864Politiker, prest og avisredaktør1867Formann i Den Norske Legeforening1867Folkehøyskolestyrer og forfatterFormann i Den Norske Dommerforening1866IngeniørFormann i Polyteknisk Forening1880President i Norges rederforbundOrdfører i Tromsø1851Forfatter1846Stiftamtmann1856Professor1848Direktør1871Formann i Norsk Arkitekters Landsforbund1853Minister1864Kapellmester1879Konsul1861Politiker1877Professor og oseanografFormann i Den Norske Forsikringsforening1871Ingeniør og politiker1848Formann i Det Norske Skogselskap1860Formann i Den Norske Turistforening1871Rektor ved Norges tekniske høgskole1867Jurist og politiker1885Direktør ved Det Meteorologiske institutt Formann i Norges skytterstyre og redaktør1866Biskop1860Universitetsrektor1868DirektørFormann i Norsk Husflidsforbund1850Komponist og dirigent1859Politiker1870Ordfører i Bergen1854Ekspedisjonssjef1855Utenriksminister 1869Diplomat, jurist og politiker1867Direktør ved Norges landbrukshøyskole1861Formann i Norges Industriforbund Direktør i Norges Hypotekbank1858Ordfører i Oslo1863Formann i Den statsøkonomiske Forening1875Ordfører i Kristiansand1897Formann for Studentersamfundet i Trondhjem1873Bankdirektør1865Forfatter1865Formann i Norges Lærerlag1874Skipsreder1848Statsminister1873Politiker og historiker1868Museumsdirektør1852Maler, forfatter og journalist1869Avisredaktør og boktrykker1841Komponist og sanger1869DiplomatBergens Museums præses1868Formann i Arbeidernes Faglige Landsorganisasjon1859Formann i Den Norske Advokat- og sakførerforening, statsråd og ordfører1855Skipsreder og politiker1869Formann i Nordisk håndverksråd1861Jurist og embetsmann1859Journalist, jurist og forfatter1848Politiker1878Politiker og redaktør1880Diplomat1866Statsråd1869President for Den Norske Ingeniørforeningen1865Handelsmann1857Statsminister1851Professor1884Sekretær1871Forfatter1870Skipsreder og politiker1863Maler1849Maler1859Politiker1854Politiker1861Polfarer, oppdager, diplomat og vitenskapsmann1871Fylkesmann1879Musikkjournalist og dirigentFormann i Det Norske Geografiske Selskap1877Formann i Venstres Presseforening1859Jurist, politiker og embetsmann1861Statsråd1868Ekstraordinær assessor i Høyesterett1867Statsråd1878Formann i Den Norske Bankforening1861Direktør for Norsk arbeidsgiverforeningFormann i De Høiere Skolers Lærerindeforening1866Ordfører i Trondheim1854Lærerinne, kvinnesaksforkjemper og politikerFormann i kjøbmandsforening1857Politiker1872Samfunnsøkonom, historiker og statistiker1865Kaptein1837Biolog og professor i zoologi1894Formann for Det Norske Studentersamfund1884Formann i Nordisk Studenterforbund1865Oberst og direktør for Norges geografiske oppmålingDissentertingets formann1856KomponistFormann i De Norske Eksportnæringers Landsforbund1860Præses i Det kgl. norske Videnskabers Selskap1867Politiker, jurist og professor ved universitetet i OsloFormann i Den Norske Handelsstands Fellesforening1870Jurist og politiker1871Biskop1858Teolog, salmedikter, skribent og nynorskforkjemper1874Professor i fysikk1852Biskop1870MuseumsdirektørFormann i styret for Norsk Styrmandsforening 1851Redaktør1850StortingspresidentFormann i skipsførerforeningen 1855Maler1875Formann i Norges Socialdemokratiske presseforening1869Billedhugger og treskjærer1864Den norske forfatterforenings formann1859Redaktør1866Formann i Norsk Presseforbund1870Generaldirektør1869Formann i kgl. Norsk Automobilklubb

 Referanser 

Eksterne lenker
 Foreningen Nordens hjemmeside

Kategori:Nordiske organisasjoner
Kategori:Vennskapssamarbeid
Kategori:Organisasjoner etablert i 1919